

REPUBLIKA HRVATSKA

## OPĆINSKI SUD U OSIJEKU

## Ured predsjednika

Komisija za provedbu Javnog natječaja

za prijam u državnu službu

## Broj: 7-Su-481/2021-29

Osijek, 30. lipnja 2021.

**OBAVIJEST I UPUTA KANDIDATIMA**

uz Javni natječaj Općinskog suda u Osijeku broj: 7-Su-481/2021-3

od 10. lipnja 2021. godine

**za radno mjesto administrativni referent – sudski zapisničar**

– 2 (slovima: dva) izvršitelja na neodređeno vrijeme,

sukladno članku 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/2017. i 89/2019.)

**OPIS POSLOVA**

Administrativni referent-sudski zapisničar piše raspravne zapisnike i presude po diktatu suca, obavlja sve uredsko-tehničke poslove na predmetima u referadi, radi u eSpis-u prema odredbama Sudskog poslovnika i Pravilnika o radu u sustavu eSpis, obavlja i druge poslove po nalogu upraviteljice sudskih pisarnica i ravnateljice sudske uprave.

**PODACI O PLAĆI**

Plaću radnog mjesta administrativnog referenta – sudskog zapisničara čini umnožak koeficijenta složenosti poslova radnog mjesta 0,920 (utvrđen temeljem članka 9., podstavak f, Radna mjesta III. vrste u odjelu Opći i administrativni poslovi točka 2. Uredbe o nazivima radnih mjesta i koeficijentima složenosti poslova u državnoj službi – „Narodne novine“ broj: 37/2001., 38/2001. – ispravak, 71/2001., 89/2001.,

## - 2 - Broj: 7-Su-481/2021-29

112/2001., 7/2002. – ispravak, 17/2003., 197/2003., 21/2004., 25/2004. – ispravak, 66/2005., 131/2005., 11/2007., 47/2007., 109/2007., 58/2008., 32/2009., 140/2009., 21/2010., 38/2010., 77/2010., 113/2010., 22/2011., 142/2011., 31/2012., 49/2012., 60/2012., 78/2012., 82/2012., 100/2012., 124/2012., 140/2012., 16/2013., 25/2013., 52/2013., 96/2013., 126/2013., 2/2014., 94/2014., 140/2014, 151/2014., 76/2015., 100/2015., 78/2017., 71/2018., 73/2019. i 63/2021.) i osnovice za izračun plaće =6.044,51 kn uvećan za 0,5% za svaku navršenu godinu radnog staža.

**SADRŽAJ I NAČIN TESTIRANJA**

Po dolasku na provjeru znanja i vještina od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavanju formalne uvjete natječaja, te osobe za koje se utvrdi da nisu podnijele prijavu na oglas za radno mjesto za koje se obavlja testiranje.

Po utvrđivanju identiteta i svojstva kandidata započet će se s testiranjem.

Testiranje kandidata sastoji se od dvije faze:

1. pismene provjere znanja (10 pitanja),
2. testiranja brzine i točnosti pisanja na računalu (prijepis teksta).

Za pismenu provjeru znanja kandidatima će biti podijeljena pitanja za provjeru znanja koja su jednaka za sve kandidate.

U prvu fazu testiranja upućuju se svi kandidati prijavljeni na javni natječaj koji ispunjavaju formalne uvjete iz javnog natječaja, a čije su prijave pravodobne i potpune.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 17 kandidata. Ako je u prvoj fazi testiranja zadovoljilo manje od 17 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 17. mjesto u prvoj fazi testiranja pozvat će se u drugu fazu testiranja.

Svaki dio provjere znanja, sposobnosti i vještina vrednuje se sa bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to 12 kandidata. Ako je u drugoj fazi testiranja zadovoljilo manje od 12 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 12. mjesto nakon provedenog

## - 3 - Broj: 7-Su-481/2021-29

testiranja u prvoj i drugoj fazi pozvat će se na intervju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

**PRAVNI IZVORI**

za pripremu kandidata za testiranje

1. Sudski poslovnik ("Narodne novine" broj: 37/2014., 49/2014., 08/2015., 35/2015., 123/2015., 45/2016., 29/2017., 33/2017., 34/2017., 57/2017., 101/2018., 119/2018., 81/2019., 128/2019., 39/2020., 47/2020., 138/2020.,147/2020. i 70/2021.).

Općinski sud u Osijeku

Komisija za provedbu Javnog natječaja

za prijam u državnu službu